# Analogisten asiakirjojen kulttuurihistoriallinen arvo ja säilytysmuoto sekä arviointia dokumentoivat tiedot

Lomake on tarkoitettu työvälineeksi analogisten asiakirjojen kulttuurihistoriallisen arvon ja säilytysmuodon arviointia ja dokumentointia varten. Kulttuurihistoriallisen arvon kriteerit ja ohje niiden soveltamiseen ovat asiakirjassa **Kansallisarkiston arvottamisen kategoriat ja kriteerit analogisten asiakirjojen säilytysmuodosta päättämiselle(KA/1042/28.02.00/2024)**.

Lomakkeen kenttiin kirjoitetaan tiedot. Osassa kentistä on pudotusvalikko, josta voi valita oikean vaihtoehdon. Lisätiedot-kenttään lisätään tarvittaessa tietoja arvioinnin toteuttamiseen liittyen.

## Arvioijan tiedot

|  |
| --- |
| **Arvioinnin tehnyt vastuutaho**Valvira |
| **Arvioinnin toteutusajankohta (päivämäärä)**8.4.2024 |

## Arvioitavan aineiston tiedot

|  |
| --- |
|  **Arkistonmuodostaja**Lääkintöhallitus |
| **Aineiston nimeke ja mahdollinen tunniste** Terveydenhuoltohenkilöstön keskuskortisto |
| **Arkisto tai muu tietoaineistokokonaisuus, johon aineisto kuuluu (sarja- tai tehtäväkokonaisuus****tai arkistoyksikkö)**Tervydenhuoltohenkilöstön keskuskortisto |
| **Rajavuodet**1879 -1994 |
| **Määrä (hm / kpl)**25 hm |

## Kulttuurihistoriallisen arvon ja säilytysmuodon arviointi

|  |  |  |
| --- | --- | --- |
| **Kriteeri** | **Toteutuuko kriteeri?** | **Sanallinen perustelu** |
| **1. Kunto**Onko asiakirjojen kunto sellainen, että ne voidaan arkistoida tai konservoida arkistoitaviksi analogisessa muodossa? | **Kyllä** | Aineiston kunto on sellainen, että se voidaan säilyttää tai konservoida pysyvästi säilytettäväksi analogisessa muodossa. Aineisto ei ole homeessa tai muulla tavoin vaurioitunut käyttö- /säilytyskelvottomaksi. Kortisto koostuu paperiaineistosta, joka on pääsääntöisesti hyvässä kunnossa. Paikoittain kortistoaineistossa on esimerkiksi taittumia sekä teipillä tehtyjä paikkauksia. Sidosmuodossa oleva aineisto on osittain melko huonossa kunnossa mutta kunnostettavissa konservoinnin keinoin. Osassa sidoksista on esimerkiksi merkittäviä rakennevauriota sekä kansimateriaaleissa kulumaa. Sidoksien sisältämissä arkeissa on paikoittain esimerkiksi repeytymiä. Aineistoon on tehty myös aiemmin paikkauksia, jotka eivät ole kaikilta osin arkistokelpoisia. Osittain merkintäaineet sekä paperilaatu voivat aiheuttaa riskejä säilyttämiselle analogisessa muodossa. |
| **2. Ikä**Ovatko asiakirjat vuotta 1921 vanhempia? | **Kyllä** | Aineisto on rajavuosien perusteella osittain vuotta 1921 vanhempi (laadittu ennen 1.1.1921).Kortistoaineisto sijoittuu aikavälille 1960–1993. Sidosten arvioidut rajavuodet ovat 1879–1950. |
| **3. Analoginen tallennusformaatti**Ovatko asiakirjat tallennusformaatiltaan ainutlaatuisia, erityisiä? | **Ei** | Aineisto ei ole tallennusformaatiltaan ainutlaatuinen, erityinen. Kortiston osalta aineisto on tallennusformaatiltaan pääsääntöisesti ohutta kartonkia, johon on tehty rei’itykset. Korttien väri vaihtelee jonkin verran. Sidokset ovat melko tavanomaisia, ja niiden kansimateriaalina on käytetty esimerkiksi nahkaa, kluuttia ja marmoroitua paperia. Sidoksen sisällön paperimateriaali on teollisesti valmistettua paperia, jonka laatu vaihtelee. |
| **4. Materiaaliset lisäominaisuudet**Onko asiakirjoissa ainutlaatuisia, erityisiä materiaalisia lisäominaisuuksia? | **Ei** | Aineistossa ei ole ainutlaatuisia, erityisiä materiaalisia lisäominaisuuksia, jotka on tarkoituksella liitetty siihen sen alkuperäisen käyttötarkoituksen mukaisesti tai ne ovat tulleet osaksi aineistoa ajan kuluessa käytön myötä. Kun aineisto digitoidaan väreissä, välittyvät myös esimerkiksi aineistossa olevat käsin tehdyt merkinnät ja vastaavat muut merkinnät digitaalisista ilmentymistä. |
| **5. Materiaalien sisältämä informaatio**Sisältävätkö asiakirjojen materiaalit ainutlaatuista, erityistä informaatiota, jota digitaalinen ilmentymä ei voi välittää? | **Ei** | Aineiston materiaalit eivät sisällä ainutlaatuista, erityistä informaatiota, jota digitaalinen ilmentymä ei voi välittää. Arvioinnin mukaan materiaalit eivät sisällä sellaista informaatiota, joka olisi perusteltua säilyttää. |
| **6. Taiteellisuus ja esteettisyys**Sisältävätkö asiakirjat ainutlaatuisia, erityisiä taiteellisia ja/tai esteettisiä piirteitä? | **Ei** | Aineisto ei sisällä taiteellisia ja/tai esteettisiä piirteitä, jotka ilmaisevat inhimillistä taitoa ja joiden kautta välittyy esimerkiksi kulttuurisia normeja ja ihanteita. |
| **7. Rahallinen arvo**Ovatko asiakirjat rahallisesti arvokkaita tai sisältävätkö asiakirjat osia, joiden rahallinen arvo on suuri? | **Ei** | Aineisto ei ole kokonaisuudessaan rahallisesti arvokas eikä se sisällä osia, joiden rahallinen arvo on suuri. Tietosisältö on arvokas, mutta arvion mukaan analogisilla ilmentymillä ei ole rahallista arvoa. |
| **8. Harvinaisuus, ainutlaatuisuus**Ovatko asiakirjat harvinaisia, ainutlaatuisia suhteessa aikaan, paikkaan, toimijaan tai aiheeseen? | **Kyllä** | Aineisto on tyypiltään harvinainen, ainutlaatuinen suhteessa aikaan, paikkaan, toimijaan, aiheeseen. Rekisteriä on ylläpidetty katkeamatta vuodesta 1879 alkaen, joten kyse on yhdestä pitkäaikaisemmasta rekisteristä Suomessa. On perusteltua säilyttää myös sen materiaalinen muutos. |
| **9. Edustavuus, hyödynnettävyys, käytettävyys**Ovatko asiakirjat edustavia suhteessa aikaan, paikkaan, toimijaan tai aiheeseen? Onko asiakirjoilla käyttöä esimerkiksi näyttely- ja opetustoiminnassa? | **Kyllä** | Aineisto on tyypiltään edustava suhteessa aikaan, paikkaan, toimijaan, aiheeseen, ja sitä voisi käyttää esimerkiksi näyttely- ja opetustoiminnassa. Kortistoaineisto edustaa tietyn tyyppistä kortistoa, jota on säilytetty ja käytetty ”kortistorummussa”, jota ei ole enää säilössä. Kortisto myös hyvin täydentää materiaalisen muutoksen kannalta sidoskokonaisuutta, joihin kirjattiin terveydenhuollon ammattilaiset.Sidokset vastaavasti omalta osaltaan toimivat tyyppiesimerkkeinä. |
| **10. Tunnearvo** Onko asiakirjoilla tunnearvoa, aineetonta arvoa? | **Ei** | Aineistoon ei sisälly tunnearvoa, jonka perusteella aineisto pitäisi säilyttää analogisessa muodossa. |
| **Johtopäätös: Mihin kategoriaan asiakirjat sijoitetaan arvioinnin lopputuloksena?****[Jotta asiakirjat voidaan sijoittaa kategoriaan 1 Analogiselta säilytysmuodoltaan kulttuurihistoriallisesti arvokkaat asiakirjat, pitää kysymykseen 1 Kunto tulla vastaukseksi Kyllä sekä vähintään yhteen muista kysymyksistä vastaukseksi Kyllä. Jos edellä mainittu ei toteudu, asiakirjoilla ei ole kulttuurihistoriallista arvoa analogisessa muodossa, minkä seurauksena ne sijoitetaan kategoriaan 2 Digitaalisena arkistoitavat asiakirjat.]**1. Analogiselta säilytysmuodoltaan kulttuurihistoriallisesti arvokkaat asiakirjat  |

## Lisätietoja

|  |
| --- |
| **[Esimerkiksi lisätietoihin voi laittaa, mitä digitointivaatimuksia toimija tulee noudattamaan digitoinnissa tai millä vaatimuksilla digitointia on jo tehty.]**Digitoinnissa noudatetaan Kansallisarkiston 2019 ja 2021 antamia digitoinnin laatuvaatimuksia.  |